Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila návrh zákona, ktorým sa mení a dopĺňa zákon č. 195/2000 Z.z. o telekomunikáciách v znení zákona č. 308/2000 Z.z.

      V každej krajine majú telekomunikácie podstatný vplyv na rozvoj a fungovanie hospodárstva a život celej spoločnosti. Z dôvodov dynamického rozvoja telekomunikácií a nevyhnutnosti aproximácie legislatívy Európskej únie bol pripravený návrh novely zákona o telekomunikáciách, v ktorej je zapracované Nariadenie EP a R č. 2887/2000 o uvoľnenom prístupe k miestnym vedeniam, ktoré umožní subjektom vstupujúcim na trh konkurovať prevádzkovateľom v ponuke vysokorýchlostných služieb dátového prenosu určených na nepretržitý prístup k internetu, na prácu s multimediálnymi aplikáciami založenými na technológii digitálnej účastníckej prípojky a na služby hlasovej telefónie.